ఈక్వడార్
1820 అక్టోబరు 9 న స్పెయిన్ నుంచి స్వాతంత్ర్యం పొందేందుకు ప్రయత్నించిన మొదటి ఈక్వడార్ నగరంగా గుయాక్విల్ గుర్తించబడింది. స్వాతంత్ర్యం వచ్చినందుకు ప్రజలు చాలా ఆనందంగా ఉన్నారు. 1822 మే 24 న ప్రస్తుతం ఈక్వడార్ స్వాతంత్ర్య దినోత్సవం అధికారికంగా జరుపుకుంటున్నారు. పిచిన్చా యుద్ధంలో క్యిటో సమీపంలో ఆంటోనియో జోస్ డి సుక్రె స్పానిష్ రాజసైన్యాలను ఓడించిన తర్వాత మిగిలిన ఈక్వడార్‌కు స్వాతంత్ర్యం లభించింది. ఈ యుద్ధం తరువాత ఈక్వడార్ సైమన్ బొలీవర్ రిపబ్లిక్ అఫ్ గ్రాన్ కొలంబియాలో చేరింది.1830 లో ఈక్వడార్ కొలంబియా, వెనిజులా మరియు పనామాలతో గ్రాన్ కొలంబియా నుండి విడిపోయి స్వతంత్ర రిపబ్లిక్ అయ్యింది.
బ్రెజిల్
పోర్చుగీసు మరియు బ్రెజిలియన్ల మధ్య ఉద్రిక్తతలు పెరిగాయి. పోర్చుగీస్ కోర్ట్‌ 1820 లిబరల్ విప్లవం విధించిన నూతన రాజకీయ పాలన మార్గదర్శకత్వంలో పనిచేస్తూ బ్రెజిల్‌ను ఒక కాలనీగా తిరిగి స్థాపించడానికి ప్రయత్నించింది. బ్రెజిల్‌ ప్రజలు లొంగిపోవడానికి నిరాకరించారు. ప్రిన్స్ పెడ్రో వారితో కలిసి నిలబడటానికి నిశ్చయించుకున్నారు. 1822 సెప్టెంబరు 7 న దేశం పోర్చుగల్ నుండి స్వాతంత్ర్యం ప్రకటించింది. ఒక నెల తరువాత ప్రిన్స్ పెడ్రో బ్రెజిల్ మొట్టమొదటి చక్రవర్తిగా ప్రకటించబడ్డాడు. ఇది డొమ్ పెడ్రో రాజరికవ్యవస్థగా బ్రెజిల్ సామ్రాజ్య స్థాపనకు దారితీసింది.అప్పటికే ఈ ప్రక్రియతో బ్రెజిల్ స్వాతంత్ర్యం పోరాటం ప్రారంభమైనది. ఉత్తర ఈశాన్య ప్రాంతాలు మరియు సిస్ప్లేటినా రాష్ట్రం వరకు వ్యాపించింది. 1824 మార్చి 8 న చివరి పోర్చుగీస్ సైనికులు లొంగిపోయారు. 1825 ఆగస్టు 29న పోర్చుగల్ అధికారికంగా బ్రెజిల్‌ను గుర్తించింది.